portofoliu+ZAVOIANU+TEODORA

=ZĂVOIANU TEODORA-portofoliu=

=Lumea animalelor=

Lumea fascinantă care ne înconjoară poate fi descoperită de copii numai dacă aceştia vor fi călăuziţi spre aflarea unor adevăruri, vor fi conduşi spre căutări mai dificile, vor reuşi să găsească răspunsul la o serie întreagă de întrebări legate de tainele naturii, de viaţa plantelor şi animalelor, de strânsa legătură care este între om şi mediul înconjurător, de influenţa pe care o are omul asupra mediului. Disciplina „Cunoaşterea mediului’’ prin natura sa, contribuie la dezvoltarea curiozităţii copiilor, urmărind formarea la elevi a unui stil de muncă şi de învăţare care să-l ajute în integrarea socială, în pregătirea pentru viaţă. Una din principalele finalităţi ale învăţământului primar este „cunoaşterea şi stimularea interesului pentru mediul înconjurător, pentru respectarea acestuia”, lucru ce se regăseşte în obiectivele generale ale programei analitice. Componentele urmărite se referă la comunicare,studiu individual, înţelegerea şi valorificarea informaţiilor, relaţionarea în mediul natural. Variabilitatea şi capacitatea de îmbogăţire permanentă a ştiinţei pe seama observaţiei, a interpretării acesteia şi a rafinării modalităţilor de experimentare trebuie să fie idei pe care copiii trebuie să le deprindă încă din şcoală. Ei trebuie învăţaţi să-şi dezvolte propriile idei despre lumea care îi înconjoară, acest lucru fiind posibil doar dacă învăţătorul găseşte cele mai bune căi de a face accesibile conţinuturile acestei discipline. Învăţarea prin proiecte asigura accesul la o gamă largă de oportunităţi în clasă, încurajează spiritul investigativ. = Întrebarea esenţială =


 * Cum ne influenţează animalele viaţa ?

=  Întrebările unităţii de învăţare   =


 * Care sunt părţile componente ale corpului unui animal?
 * Care sunt criteriile după care putem deosebi animalele?
 * De câte feluri sunt animalele?
 * Ce sunt animalele domestice?
 * Ce sunt animalele sălbatice?
 * De ce a domesticit omul unele animale?
 * Cu ce poate fi acoperit corpul animalelor?
 * Ce foloase are omul de la animale?
 * De ce au nevoie animalele pentru a se dezvolta?

= **Întrebări de conţinut** =


 * Cum se numesc părţile componente ale corpului animalelor din imagine?(porc, vaca,lup,găina,delfin)
 * Cu ce este acoperit corpul animalelor din imagine?(oaie,urs,arici,delfin, barză)
 * Cum se numesc animalele din imagine?(câine, pisică,raţă, curcă,vacă, etc)
 * Cum se numesc puii animalelor din imagini?
 * Cu ce se hrănesc animalele din imagine?
 * Ce foloase are omul de la fiecare animal din imagine?
 * Cum se numesc animalele din imagine?(urs,lup,vulpe,arici,barză,vultur, etc)
 * Cum se numeşte adăpostul vulpii?Dar al ursului?Dar al veveriţei?Dar al berzei?
 * Ce ştii despre animalul din imagine?
 * Ce pagube pot aduce unele animale sălbatice?
 * Ce sunt animalele ierbivore?
 * Ce sunt animalele carnivore?
 * Ce sunt animalele omnivore?
 * Cunoasteţi animale de la noi din ţară care sunt pe cale de dispariţie?
 * Ce animale trăiesc în zona de câmpie?Dar la munte?